Tizizwa, d asemmiḍ, ur teffɣent ara ad gemrent; netta anda ma yufa kra n nnwar neɣ n leḥcic azegzaw, a tyawi a t-isers ɣef yimi n teɣrasin. Idum lḥal akken. Ttwallhent tzizwa, nnant-as:  Amexluq-a i -ixeddmen akka, deg wass-a, a win yufan yiwen a syerr lxir. Iruḥ ɣur-s ugellid n teɣrast, iwwi -d id-s kra n tafriwin-nsent, yenna-as:  a mmi, lxir texdemḍ-aɣ a k-t-yerr Rebbi, ahenta tafriwin-agi, awqet i ɣ-tuḥwaǧeḍ, zlefitent kan a d-nas.